<classify> KANUNI za uchaguzi wa serikali za mitaa uliopangwa kufanyika Novemba, mwaka huu, zilizotangwa juzi zimeelezwa kukidhi matakwa ya uchaguzi ulio bora. Mhadhiri wa Chuo Kikuu cha Dar es salaam Dk Benson Bana alilieleza gazeti hili kwamba kanuni hizo zinakidhi matakwa ya demokrasia, matakwa ya wananchi na ya kuwa na uchaguzi huru, wa haki na uchaguzi bora. Alisema jambo muhimu ni kwa wadau wote kuziheshimu na kuzitekeleza kanuni hizo kama zilivyotungwa kwani zinafafanua masuala ya undikishaji wa mpiga kura na nini kitatokea endapo mtu anakiuka kanuni hizo. Nina imani zimetokana na mchakato shiriki uliowahusisha wadau wote wa uchaguzi wa serikali za mitaa japokuwa kwa historia yetu uchaguzi wa serikali za mitaa hauna mvuto mwingi kwa wadau wa kisiasa lakini ni vizuri tukajijengea msingi mzuri wa kuwa na kanuni bora zitakazohakikisha kwamba kunakuwa na uchaguzi ambao ni huru, ni wa haki na unaoendeshwa kwa misingi ya kidemokrasia, alisema Dk Bana. Alisema angefurahi kama adhabu za kukiuka kanuni hizo zingeongezwa angalau faini ikawa Sh 500,000 na kifungo cha mwaka mzima au vyote viwili. Mimi nafikiri adhabu ni ndogo. Unapovuruga uchaguzi ulioandaliwa kwa gharama kubwa kwa sababu zako binafsi ni kosa kubwa. Unaathiri watu. Hizi zilizotolewa ni adhabu laini sana, alisema, alisema.Dk Bana alisema kuandaa uchaguzi ni mchakato mrefu unaochukua muda, rasilimali fedha za serikali kwa hiyo mtu ambaye anauvuruga uchaguzi huo ni mtu ambaye anastahili adhabu kali ili watu wajue umuhimu wa kufuata sheria na iwe fundisho. Tujifunze kufanya uchaguzi kwa amani na kufuata sheria zilizowekwa. Lazima tujenge utumaduni huo. na utamaduni huo kwa ambaye hataki kuujenga kwa hiari afundushwe na sheria, alisema Dk Bana. Naye, Naibu Katibu Mkuu wa Chama cha Demokrasia na Maendeleo CHADEMA John Mnyika alisema kwamba Waziri mwenye dhamana hakuzingatia maoni ya vyama vingi vya siasa. Kanuni zilizotolewa hazikuzingitia uchaguzi huru na wa haki, alisema Mnyika. Alipouzwa kuhusu kanuni hizo Mwenyekiti wa chama cha United Peoples DemocraticUPDP Fahim Dovutwa hakuwa tayari kuzungumzia kanuni hizo kwa kuwa hajaziona. Kwa mujibu wa kanuni hizo mtu yeyote ambaye atapatikana na hatia ya kutishia wapiga kura au wagombea ili kuvuruga Uchaguzi wa Serikali za Mitaa utakaofanyika baadaye mwaka huu, atakabiliwa na adhabu ya faini isiyozidi Sh 300,000, kifungo kisichozidi miezi 12 jela au vyote kwa pamoja yaani faini na kifungo. Aidha, vyama vya siasa na wagombea ambao watashiriki kwenye uchaguzi huo wa Serikali za Mitaa hawataruhusiwa kutumia lugha za matuzi, kashfa, udhalilishaji, vitisho au lugha inayochochea uvunjifu wa amani. Pia vyama vya siasa na mgombea hatakiwi kutoa rushwa ili kumshawishi mtu yeyote kupiga kura, kugombea au kujitoa katika kugombea nafasi ya uongozi na kuzuia mtu yeyote, watu au wafuasi wa vyama vingine kuhudhuria mikutano ya kampeni au kupiga kura. Kanuni hizo zinaelekeza vyama vya siasa au mgombea hatakiwi kutumia lugha za matusi, kashfa, kejeli, udhalilishaji na vitisho au lugha inayochochea uvujifu wa amani ya kushiriki uchaguzi wa kijinsi, dini, rangi, ulemavu au maumbile kwenye mikutano ya kampeni. Pia kubeba sanamu, kinyago au kitu chochote kinachoonesha kudhalilisha, kukebehi, kufedhehesha au kukejeli chama kingine cha siasa au mgombea au kiongozi wa chama kingine cha siasa au serikali katika mkutano wowote wa kampeni za uchauzi. Kanuni hizo pia zinataka vyama vya siasa au mgombea kutosababisha au kufanya fujo au vurugu ya aina yoyote katika mkutano wake au wa chama kingine na kutumia vipaza sauti vya aina yoyote kwa shughuli za kisiasa mara baada ya muda wa kampeni za uchaguzi kumalizika. Pia zinazuia kuchafua, kubandua au kuharibu kwa namna yoyote ile matangazo ya kampeni ya vyama vingine vya saisa na matangazo mengine yanayotolewa na mamlaka za uchaguzi. Kanuni hizo pia zinataka vyama vya siasa au mgombea kutobandika mabango ya kampeni, matangazo au mchoro wowote kwenye nyumba, majengo au vyombo vya usafiri vya watu binafsi au taasisi mbali mbali bila idhini ya wamiliki husika. Pia kubandika mabango ya kampeni, matangazo, au michoro wowote kwenye nyumba za ibada, taasisi za dini na majengo ya serikali au taasisi zake.  <topic>: kitaifa 